Ballie, maak jou bek oop
Regie: Christine Truter
Spelers: Neels van Jaarseveld, Nina Swart, Altan Ungerer en Lorraine Burger
By die Volksbladfees in Bloemfontein
Na die groot gewag wat van di� stuk gemaak is, is ek teleurgestel. Ek het gevoel dit het nie veel om die lyf nie en die situasie is nie volledig ontgin nie.
Balle speel af in 'n potspelkamer van 'n kroeg: die heiligdom van die fanatiese potspelspelers wat niemand op hul terrein duld nie. Een man is ongetroud en die ander is ses jaar reeds getroud, en op die punt waar die sewejaar-jeukerigheid begin kop uitsteek.
Die vergelyking tussen die lewe en 'n potspel waarin mense soos balle rondgestamp word en waarin jy die bal moet speel soos hy l�, is duidelik.
Hul praatjies oor rugby en ander onbenullighede word onderbreek wanneer die een se eggenote en die ander se meisie van etlike jare opdaag. Hul ergernis groei met die onderbreking en die vroue se onkunde oor die spel.
Dis egter 'n simptoom van dieperliggende probleme in die verhoudings. Die enkellopers is beide onwillig om tot trou te kom, en die getroudes besef hul huwelik is in gevaarwaters, maar die kans om uitmekaar te gaan is deur 'n moontlike swangerskap in die wiele gery.
Die dialoog is skerp, maar is nie altyd hoorbaar oorgedra nie. Die stuk word baie realisties aangepak, wat daarop neerkom dat die spelers dikwels met hul r�e na die gehoor speel. Dit behoort egter deur die spelers in aanmerking geneem te word en vereis projeksie en duidelike artikulasie van hulle. Ongelukkig kom hulle nie hier die mas op nie, sodat baie verlore gaan.
Die stuk se ontwikkelingslyn is ook swak en eentonig, met geen krisis of klimaks nie, en die ontknoping is flou.
Die spelers skep goeie karakters waarmee die jonger gehoorlede identifiseer. Hulle het ook die kwinkslae geniet wanneer hulle dit kon hoor. Dis 'n interessante idee en die onderwerp is relevant, maar dis nie ten volle ontgin nie. Baie van die gehoorlede het gevoel soos muurblomme in 'n potspellokaal wat net hier en daar 'n woord van 'n gesprek kon vang en maar hulle eie afleidings moes maak. Hulle het dus nie 'n baie bevredigende teater-ervaring gehad nie.
LitNet: 30 Julie 2004
Stem jy saam? Stuur reaksies op hierdie stuk na webvoet@litnet.co.za om die gesprek verder te voer op S�Net, ons interaktiewe meningsruimte.